Osnovna škola Bartula

Kašića-Zadar

* Elementi praćenja i
* kriteriji ocjenjivanja učenika u
* 3. d razredu
* (nastava na daljinu)

šk. god. 2019./2020.

(travanj, svibanj, lipanj 2020.)

**Hrvatski jezik**

Učenici svakodnevno šalju zadaće i prati se njihova aktivnost, te će se u travnju i svibnju vrednovati **sumativno** prema slijedećim kriterijima:

Odličan (5)

* učenik radove piše sadržajno točno
* piše potpunim rečenicama
* piše uredno (poštujući crtovlje, te pravilno pišući slova i povezujući ih na pravilan način),
* pazi na poštivanje pravopisne norme (poštuje pravila pisanja velikog slova, rečeničnog znaka ,riječi piše točno bez ispuštanja ili dodavanja slova)
* zadaću predaje na pregled u zadanom roku

Vrlo dobar (4)

* učenik piše sadržajno točno
* piše potpunim rečenicama
* piše uredno (poštujući crtovlje, te pravilno pišući slova i povezujući ih na pravilan način),
* pazi na poštivanje pravopisne norme (poštuje pravila pisanja velikog slova, rečeničnog znaka ,riječi piše točno bez ispuštanja ili dodavanja slova. U pisanju prisutne povremene greške (za ovu ocjenu tri greške po radu)
* zadaću predaje na pregled u zadanom rokuuz povremena odstupanja (3 puta zadaća nije predana na vrijeme)

Dobar (3)

* učenik piše uz greške u sadržaju (netočni odgovori)
* piše nepotpunim rečenicama
* piše neurednije (često ne poštuje crtovlje, slova nepravilno te ih povezujući na nepravilan način)
* kod poštivanja pravopisne norme (pravila pisanja velikog slova, rečeničnog znaka ,ispravnog pisanja riječi) često griješi (za ovu ocjenu četiri i više grešaka po radu)
* zadaća nije predana na vrijeme više od 3 puta

**HRVATSKI JEZIK** (Kompleksniji zadaci-**strip -plakat** ) – **travanj i svibanj**

Odličan (5)

**Strip** (lektira) ili

* uredan i detaljan
* tema točno odrađena
* ilustracije prikazuju redoslijed događaja
* predan na vrijeme

**Plakat** (lektira)

* sadržaj plakata (tema, sažeta poruka, naslov, tekst, slikovni materijal)
* izgled plakata (naslov, tekst, vizualnost, smještaj na plakatu, razumijevanje izloženog sadržaja)i:
* predan na vrijeme

Vrlo dobar (4)
**Strip** (lektira) ili
 - uredan, ali manje detaljan
 - tema odrađena uz manja odstupanja
 - uglavnom ilustracije prikazuju redoslijed događaja
 - rad predan jedan dan nakon dogovorenog vremena

**Plakat** (lektira)
 - sadržaj plakata (tema, sažeta poruka, naslov, tekst, slikovni materijal)
 - izgled plakata (naslov dominira, tekst manje vidljiv, vizualnost ne baš dobra,
 uglavnom dobar smještaj na plakatu, uglavnom se razumije izloženi sadržaj)
 - rad predan jedan dan nakon dogovorenog vremena

Dobar (3)
STRIP (lektira) ili
 - uglavnom neuredan i oskudan detaljima
 - tema nije u potpunosti zadovoljena
 - ilustracije u potpunosti ne prate redoslijed događaja
 - rad predan nekoliko dana nakon dogovorenog vremena

PLAKAT (lektira)
 - sadržaj plakata (tema, sažeta poruka, naslov, tekst, slikovni materijal)
 - izgled plakata (naslov prevelik, tekst manje vidljiv, vizualnost nije dobra, plakat
 pretrpan slikovnim materijalom, ne razumije se izloženi sadržaj)
 - rad predan nekoliko dana nakon dogovorenog vremena

Matematika (**aktivnost** ) - **travanj i svibanj**

Učenici svakodnevno šalju zadaće i prati se njihova aktivnost, te će se u **travnju** vrednovati sumativno prema slijedećim kriterijima:

Odličan (5)

* učenik piše uredno (zadatke riječima)
* učenik piše pregledno (vidi se broj zadatka, kod zadataka riječima lako uočljiv račun i odgovor)
* brojeve piše ispravno (na način kako smo ih naučili da se pišu)
* pravilno potpisuje brojeve (kod pisanog zbrajanja, oduzimanja, množenja i dijeljenja)
* nakon upozorenja o grešci, odmah ju ispravi
* nakon 2.sata vježbe učenik piše radove bez greške
* zadaća predana na pregled na vrijeme

Vrlo dobar (4)

* učenik piše uredno (zadatke riječima) uz povremena upozorenja
* učenik piše pregledno (vidi se broj zadatka, kod zadataka riječima lako uočljiv račun i odgovor)
* brojeve piše ispravno (na način kako smo ih naučili da se pišu) uz odstupanja kod pisanja pojedinih brojeva
* pravilno potpisuje brojeve (kod pisanog zbrajanja, oduzimanja, množenja i dijeljenja)
* nakon upozorenja o grešci, ne ispravi je odmah
* nakon 2.sata vježbe učenik piše radove uz greške
* zadaća predana na pregled na vrijeme uz povremena odstupanja (tri puta nije predana na vrijeme)

Dobar (3)

* učenik piše neuredno (zadatke riječima)
* učenik piše nepregledno (ne vidi se broj zadatka, kod zadataka riječima nije lako uočljiv račun i odgovor)
* većinu brojeve piše neispravno
* nepravilno potpisuje brojeve (kod pisanog zbrajanja, oduzimanja, množenja i dijeljenja)
* nakon upozorenja o grešci, ne ispravi je odmah
* nakon 2.sata vježbe učenik piše radove uz dosta grešaka
* zadaća predana na pregled na vrijeme uz povremena odstupanja (više od tri puta nije predana na vrijeme)

**MATEMATIKA** (kompleksniji zadatci –**kviz-**Pisano množenje i dijeljenje u skupu brojeva do 1000 –t**ravanj ;**Geometrija -**svibanj**)

Učenici će se vrednovati **sumativno**, u svibnju će dobiti složeniji zadatak računskih priča i geometrije, te će isti biti realiziran preko KVIZA na Bookwidgetsu. Bit će vrednovani prema sljedećim kriterijima:

Odličan (5)

 - učenik primjenjuje matematičko znanje u rješavanju zadataka riječima, pisanog
 množenja i dijeljenja do 1000

 - učenik uporan u rješavanju matematičkog problema

 - zadatak uredan i detaljno razrađen (uočava se tekstualni dio zadatka, račun i

 odgovor)

 - učenik lako uočava dijelove zadatka i spaja ih u cjelinu

 - zadaća predana u dogovoreno vrijeme

Vrlo dobar (4)

 - učenik primjenjuje matematičko znanje u rješavanju zadataka riječima, pisanog
 množenja i dijeljenja do 1000

 - učenik uporan u rješavanju matematičkog problema

 - zadatak uredan, ali manje detaljan

 - učenik uočava dijelove zadatka, ali ih teže spaja u cjelinu

 - zadaća predana jedan dan nakon dogovorenog vremena

Dobar (3)

 - učenik djelomično primjenjuje matematičko znanje u rješavanju zadataka

 riječima, pisanog množenja i dijeljenja do 1000

 - učenika je potrebno poticati u rješavanju matematičkog problema

 - zadatak nepregledno napisan (ne uočavaju se lako dijelovi zadatka)

 - zadatak nedovršen, teže uočava dijelove zadatka i teže ih spaja u cjelinu

 - zadaća predana nakon više dana od dogovorenog vremena

**PRIRODA I DRUŠTV**) – (aktivnost)

Učenici svakodnevno šalju zadaće tijekom **travnja i svibnja** i prati se njihova aktivnost, te će se ista **formativno** vrednovati.

**izvrstan**

* učenik piše uredno, sadržajno i pravopisno točno
* piše pregledno (kod odgovara na pitanja vidljiv broj odgovora)
* piše potpunim rečenicama
* uz novu lekciju prisutna ilustracija lekcije
* zadaća predana na vrijeme
* kod praktičnih radova, učenik saznanja o životinjama, pojavama…koje je istraživao u izvorima znanja (udžbenik, enciklopedija, Internet…) oblikuje svojim rečenicama
* rečenice su smislene, povezane u smislenu cjelinu (6-7 rečenica)

**vrlo uspješan**

* učenik piše uredno, sadržajno točno uz povremene pravopisne greške
* piše pregledno (kod odgovara na pitanja vidljiv broj odgovora)
* piše potpunim rečenicama uz povremena odstupanja
* uz novu lekciju prisutna ilustracija lekcije
* zadaća predana na vrijeme (tri puta nije predana u roku)
* kod praktičnih radova, učenik saznanja o životinjama, pojavama…koje je istraživao u izvorima znanja (udžbenik, enciklopedija, Internet…) oblikuje svojim rečenicama
* rečenice su smislene, povezane u smislenu cjelinu (4-5 rečenica)

**uspješan**

* učenik piše neurednije ,uz sadržajne i pravopisne greške
* piše nepregledno (kod odgovara na pitanja nije vidljiv broj odgovora)
* piše nepotpunim rečenicama
* uz novu lekciju nije prisutna ilustracija lekcije
* zadaća nije predana na vrijeme (više od tri puta nije predana u roku)
* kod praktičnih radova, učenik saznanja o životinjama, pojavama…koje je istraživao u izvorima znanja (udžbenik, enciklopedija, Internet…) ne oblikuje svojim rečenicama već ih prepisuje iz izvora znanja

**PRIRODA I DRUŠTVO** – VODE U ZAVIČAJU (kompleksniji zadatak – izrada plakata)

Učenici će se vrednovati **sumativno,** u travnju će dobiti složeniji zadatak u vidu istraživačkog rada na temu ''Vode u zavičaju'' – **izrada PLAKATA.**

Vrednovat će se **sumativno** prema sljedećim kriterijima:

Odličan (5)

 - prikuplja i istražuje podatke (npr. istražiti vode na zemljovidu RH)

 - saznanja koja je istraživao/la (udžbenik, internet, enciklopedija) oblikuje svojim
 rečenicama

 - rečenice su smislene (6 – 7 rečenica)

 - istraživački rad ima crtež (ilustraciju) i u bliku plakata ili konceptualne mape

 - zadaća predana u dogovoreno vrijeme

Vrlo dobar (4)

 - prikuplja i istražuje podatke

 - saznanja koja je istraživao/la (udžbenik, internet, enciklopedija) oblikuje svojim
 rečenicama

 - rečenice su smislene (4 - 5 rečenica)

 - istraživački rad ima crtež (ilustraciju) u obliku plakata ili konceprualne mape

 - zadaća je predana jedan dan nakon dogovorenog vremena

Dobar (3)

 - učenik/ca samostalno prikuplja i istražuje podatke

 - saznanja koja je istraživao/la (udžbenik, internet, enciklopedija) ne oblikuje

 svojim rečenicama već ih prepisuje iz izvora znanja

 - rečenice su nepotpune, oskudne detaljima

 - istraživački rad nema crtež (ilustraciju) ili nije u obliku plakata

 - zadaća predana nakon više dana od dogovorenog vremena

NAPOMENA: Uz nadzor roditelja ili odrasle osobe ako se istražuje pomoću internetske tražilice.

**PRIRODA I DRUŠTVO** – PROMET (kompleksniji zadatak-konceptualna mapa)

Učenici će se vrednovati **sumativno,** **u svibnju** će dobiti složeniji zadatak u vidu istraživačkog rada na temu ''Promet'' – **konceptualna mapa.**

Vrednovat će se **sumativno** prema sljedećim kriterijima:

Odličan(5)

 - samostalno prikuplja i istražuje podatke

 - istražena saznanja (udžbenik, internet, enciklopedija) oblikuje svojim
 rečenicama

 - rečenice su smislene (15-ak rečenica)

 - istraživački rad ima crtež (ilustraciju) ili u obliku plakata

 - zadaća predana u dogovoreno vrijeme

Vrlo dobar (4)

 - prikuplja i istražuje podatke

 - istražena saznanja (udžbenik, internet, enciklopedija) oblikuje svojim
 rečenicama

 - rečenice su smislene (10-ak rečenica)

 - istraživački rad ima crtež (ilustraciju) ili u obliku plakata

 - zadaća je predana jedan dan nakon vremenskog vremena

Dobar (3)

 - prikuplja i istražuje podatke

 - saznanja koja je istraživao (udžbenik, internet, enciklopedija) ne oblikuje svojim
 rečenicama već ih prepisuje iz izvora znanja

 - rečenice su nepotpune, oskudne detaljima (ima ih manje od 10)

 - istraživački rad nema crtež (ilustraciju) ili u obliku plakata

 - zadaća predana nakon više dana od dogovorenog vremena

**NAPOMENA**: Uz nadzor roditelja ili odrasle osobe ako se istražuje pomoću internetske tražilice.

**LIKOVNA KULTURA** (**aktivnosti**)

Aktivnost učenika će biti **formativno** vrednovana.

**Izvrstan**
 - detaljno razrađuje likovni problem
 - rad je pun detalja
 - pravilno koristi zadanu likovnu tehniku u kojoj je rad trebao nacrtati ili naslikati
 likovni rad
 - uredan je u crtanju i u slikanju
 - pravilno reže dijelove kolaža i pravilno ih lijepi u cjelinu
 - rad predan u dogovoreno vrijeme

**Vrlo uspješan**
 - detaljno razrađuje likovni problem
 - radu nedostaju bitni detalji
 - vrlo dobro koristi likovne tehnike u kojima treba nacrtati ili naslikati likovni rad
 - nije najuredniji u radu i ima nedostataka kod rezanja i lijepljenja kolaža
 - zadaća nije predana više od jednog dana nakon dogovorenog vremena (3 puta)

**LIKOVNA KULTURA** (kompleksniji zadatak korelacija s hrvatskim jezikom na temu lektire)

U svibnju će učenici biti **sumativno** vrednovani na temelju **jednog likovnog rada.** Tema i tehnika će biti naknadno određeni. Vrednovat će se prema sljedećim kriterijima:

Odličan (5)

 - likovni rad kojem je zadana tema i tehnika u potpunosti realizirana

 - rad je originalan, maštovit, uredan te vidljiv izniman trud

 - rad predan u dogovorenom vremenu

 Vrlo dobar (4)

 - likovni rad kojem je zadana tema i tehnika djelomično realizirana

 - rad manje originalan, uredan te vidljiv trud

 - rad predan jedan dan nakon dogovorenog vremena

**GLAZBENA KULTURA** (aktivnost)

Aktivnost učenika će biti **formativno** vrednovana.

**izvrstan**
 - svaka obrađena pjesma popraćena ilustracijom
 - ilustracija uredna, precizna, prati temu pjesme

 - zadaća predana u dogovorenom vremenu

**vrlo uspješan**
 - uglavnom svaka obrađena pjesma popraćena ilustracijom
 - ilustracija uredna, uz nešto manje detalja, prati temu pjesme

 - zadaća nije predana više od jednog dana nakon dogovorenog vremena (3 puta)

**GLAZBENA KULTURA** (kompleksniji zadatak-**plakat puhački instrumenti**)

Odličan (5)
 - istražiti jedan instrument i o njemu napisati 5 do 7 rečenica i ilustrirati ga

 (ili izraditi)

 - rad uredno napisan uz poštivanje pravopisne norme

 - zadaća predana u dogovorenom vremenu

Vrlo dobar (4)
 - istražiti jedan instrument, napisati 5 rečenica i ilustracija nedovršena

 (ili izrađena)

 - rad uredan uz manje pravopisne greške

 - rad predan jedan dan nakon dogovorenog vremena

**TJELESNA I ZDRAVSTVENA KULTURA** (**aktivnosti**)

**izvrstan**

 - uredni zadani radovi

 - sadržajno bogati radovi, a u skladu s dječjim mogućnostima

 - predano na vrijeme

**Vrlo uspješan**

 - nedovoljno uredno, lošije od mogućnosti učenika

 - nedovoljno traženih detalja, a prema mogućnostima učenika

 - zadaća nije predana više od jednog dana nakon dogovorenog vremena (3 puta)

**TJELESNA I ZDRAVSTVENA KULTURA-** (kompleksniji zadatak-izrada prezentacije)

Učenici će u travnju dobiti složeniji zadatak – istražiti jednog sportaša i napraviti PREZENTACIJU. Biti će **sumativno** vrednovani prema sljedećim kriterijima:

Odličan (5)

 - sadržajno potpun rad

 - jezično ispravan (u skladu s dobi)

 - rad predan u dogovoreno vrijeme

Vrlo dobar (4)

 - sadržaj nije odrađen prema uputama

 - jezična ispravnost ispod razine predviđene za dob

 - rad predan jedan dan nakon dogovorenog vremena

Zdravka Viduka 3.d